Penkyamp方案

廣東話拼音係一套粵語羅馬拼音嘅方案。

簡介 
呢套拼音係由陳獨秀喺1930年代喺廣州推廣嘅拉丁化粵字；同埋中國大陸粵語字典喺1949年之後用嘅拉丁方案發展出嚟。目標係將廣州、香港、吉隆坡、悉尼、奧克蘭、溫哥華好多人用嘅廣東話拉丁拼音標準化。

基本 
用 A、O、E 三個母音表達長短兩組，夾埋有六個母音；母音上唔加號，而用跟住嘅輔音嚟注長音。六聲同劉式同埋耶魯式，順序係『周口店，河姆渡』，再用 "umlaut"，"tilde / acute"，"circumflex / grave" 加上母音嚟表達陰陽各一嘅「平」、「上」、「去 / 入」、三組聲調。對「出」、「曰」、「闊」、「月」四韻母區別嘅認識，同 KISA、耶魯式有啲唔同。用喺 O、U 前加 E 嚟表達前圓唇母音。

香港語言學學會有套叫粵拼嘅方案。廣東省教育部喺 1960年代編咗套廣州話拼音方案。呢啲拼音方案都定位畀漢字注音用，而呢個方案除咗可以用喺注音外，主要重係用喺標準粵語嘅拉丁化撰寫，即用作粵語嘅拼音文字。呢兩套系統係先前羅馬拼法系統嘅改進。呢套拼音字包括以下特點：

分辨所有長短母音，更精確更系統咁表現標准粵語嘅母音；
 通過變換結尾嘅輔音或聲母嚟唯一反映不同嘅長短母音；
 用相同嘅唔發音母音字母“e” 放喺主體母音前嚟描述兩個前圓唇母音；
 將另一個前圓唇母音歸類為短“o”；
 唔區別輔音字母“j” 同輔音字母“z”。

根據實用性同視覺美學，呢套拼音字唔算笨拙或核突。喺拼寫上，對比粵語同日文，拼音字類似日文嘅訓令式羅馬字拼寫系統，而粵拼就類似平文式羅馬字系統。

字母表 
A B C D E F G H I J K L M N O P  S T U W Y Z

輔音 

B [p] 唔送氣
 C [tsʰ] 送氣
 D [t] 唔送氣
 F [f]
 G [k] 唔送氣
 H [h]
 J [ts] 唔送氣
 K [kʰ] 送氣
 L [l]
 M [m]
 N [n]
 Ng [ŋ] 唔送氣
 P [pʰ] 送氣
 S [s]
 T [tʰ] 送氣
 W [w]
 Y [j]
 Z [ts] 唔送氣

特別注意

C 發 [tsʰ]，如“tz” 喺單詞 Politzer 嘅發音一樣；
 Z 同 J [ts] 係 C 唔送氣痂形式；
 Q 係一個喉塞停頓，如阿拉伯文嘅 “hamsa”。係粵語感歎詞 lâq 中可以俾 lâg 代替。
 J 同 Z 通用。一般拼寫多用 J。
 M 同 Ng 喺某啲情況下係鼻音獨立韻，唔同母音相拼。

母音 
 長母音：a e i o u eo eu ea 
 短母音：ah eh oh
 雙母音：ai oi ui au eau iu ay ey oy aw ow
 複合元音：半母音 “u” 出現在單母音和雙母音之前，例如 “uay” 係 guây 中。

用國際音標表示嘅母音

長母音：
 a [aː] 開前非圓唇音
 e [ɛː] 半開前非圓唇音
 i [iː] 閉前非圓唇音 
 o [ɔː] 半開後圓唇音
 u [uː] 閉後圓唇音 
 eo [œː] 半開前圓唇音
 eu [yː] 閉前圓唇音 

短母音：
 ah [ɐ] 次開央母音 
 eh [ɪ] 次閉次前非圓唇母音 
 oh [ʊ] 次閉次後圓唇母音 

雙母音：
 ai [aːi]
 oi [ɔːy]
 ui [uːy]
 au [aːu]
 eau [ɛːu]
 iu [iːu]
 ay [ɐi]
 ey [ei]
 oy [ɵy] 
 aw [ɐu]
 ow [ou]

所有短母音發音時嘴唇都比與之相對應嘅長母音繃緊縮細。

拼寫 
長母音後跟輔音字母：

入聲：
 ab ad ag
 平、上、去聲：
 am an ang
 eg eng
 ib id im in
 od og on ong
 ud un

短母音後跟輔音字母：

入聲：
 ap at ak
 平、上、去聲：
 amp ant ank
 ek enk
 ot ok ont onk

聲調 
粵語聲調有「九聲六調」，即九個聲調，六種調值。

陰平／陰入： a1， ä 
 陰上： a2， ã 
 陰去／中入： a3， â 
 陽平： a4， a 
 陽上： a5， á 
 陽去／陽入： a6， à 

調值用阿拉伯數字音階描述，「1」音調最低，「6」音調最高。

第一調： “Jäw”，調值 55/53；
 第二調： “Hãw”，調值 35；
 第三調： “Dîm”，調值 33；
 第四調： “Ho”，調值 21/11；
 第五調： “Mów”，調值 13；
 第六調： “Dòw”，調值 22。

阿拉伯數字 1-6 或調類標記都可以用嚟標示調類。

注：記住下面兩句可以幫手好快咁記住六調：
 「周口店，河姆渡」
 「Jaw1 Haw2 Dim3，Ho4 Mow5 Dow6」

用拼音字寫文章而冇唔清楚嘅嘅情況之下，可以唔標示聲調。作爲拼音文字用嘅時候，唔會用阿拉伯數字標示聲調。淨係注音漢字嘅時候先用阿拉伯數字，可以方便輸入電腦。

字元 
以下係拼音字帶聲調嘅字元，由左到右順序係 1、2、3、4、5、6排：

Ä Ã Â A Á À ， Ë Ẽ Ê E É È ， Ï Ĩ Î I Í Ì ， Ö Õ Ô O Ó Ò ， Ü Ũ Û U Ú Ù ；

ä ã â a á à ， ë ẽ ê e é è ， ï ĩ î i í ì ， ö õ ô o ó ò ， ü ũ û u ú ù 。

如果你睇唔到呢啲符號，注意一般歐州字元無咗：E 嘅大細寫顎化字元 Ẽ ẽ；I 嘅 Ĩ 同 ĩ；U 嘅 Ũ 同 ũ。不過，E、I、U 嘅顎化字元可以喺越南文嘅 Ẽ、ẽ；Ĩ、ĩ；Ũ、ũ 度搵到，用一般有支援泛歐洲語言同越南文字體都可以顯示粵語拼音字。

漢字-粵語拼音字對照示例 

爸 a 大 ai 跑 au 男 am 眼 an 硬 ang 集 ab 辣 ad 白 ag 
睇 ay 口 aw 飲 amp 新 ant 等 ank 十 ap 一 at 黑 ak 啦(窄口讀) ah
車 e 掉(白讀) eau 舔(白讀) em 餅 eng 夾(白讀) eb 咶(白讀) ed 石 eg
食 ek 明 enk 肥 ey
知 i 少 iu 點 im 面 in 葉 ib 熱 id 
佢 oy 做 ow 蠢 ont 出 ot 用 onk 六 ok
坐 o 開 oi 乾 on 講 ong 渴 od 學 og
苦 u 杯 ui 門 un 活 ud 
書 eu 短 eun 月 eud
靴 eo 想 eong 藥 eog 曰 eod
唔 m 五 ng

拼音字拼寫示例

淺釋Penkyampji的韻尾拼寫形式 by Xiss
 粵語維基社區
 新版廣東話拼音學習網頁
 拼音大使館1
 拼音大使館2
 拼音大使館3
 拼音大使館4
 Xiss's Penkyampji Lesson for Beginners

粵拼試驗